ALAQUÀS OBRI EL PRIMER DELS PARCS INFANTILS EN PROCÉS DE RENOVACIÓ
27/10/2022

# ALAQUÀS OBRI EL PRIMER DELS PARCS INFANTILS EN PROCÉS DE RENOVACIÓ

*   27/10/2022
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=20916

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20916%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20OBRI%20EL%20PRIMER%20DELS%20PARCS%20INFANTILS%20EN%20PROC%C3%89S%20DE%20RENOVACI%C3%93)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20916/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20916/27102022whatsapp_image_2022-10-27_at_1_43_21_pm_1_Form_4.jpg)](https://www.alaquas.org/ficheros/documentos/2022/2/20916/27102022whatsapp_image_2022-10-27_at_1_43_21_pm_1_Form_10.jpg "<a href='https://www.alaquas.org/ficheros/documentos/2022/2/20916/27102022whatsapp_image_2022-10-27_at_1_43_21_pm_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS OBRI EL PRIMER DELS PARCS INFANTILS EN PROCÉS DE RENOVACIÓ</a>")

Els treballs continuaran durant aquests dies en el parc del Rollet, zona del col·legi Bonavista, carrer Rafael Alberti i zona del poliesportiu del Terç. Durant els propers mesos s'actuarà en altres del municipi.

Alaquàs va obrir al públic ahir dimecres 26 d’octubre el nou parc infantil de la Sequieta, la primera de les zones infantils en les quals està treballant l’Ajuntament d’Alaquàs. L’Alcalde d’Alaquàs, Toni Saura i representants del Consell de Xiquetes i Xiquets d’Alaquàs, a més de promotors de la iniciativa, van ser els encarregats d’inaugurar la nova zona infantil. Van assistir també la Regidora d’Educació, Marian Espert, el Regidor de Cultura, Fran Evangelista, el Regidor d’Urbanisme, Jaime Marqués, el Regidor de Parcs i Jardins, Sebastián Ruiz, la Regidora de Comerç, Sandra Conde i la Regidora d’Igualtat, Elena Álamo.

Centenars de xiquetes i xiquets van assisir a l’obertura d’aquesta nova zona infantil on s’han invertit un total de 245.000 euros subvencionats per la Diputació de València. La nova proposta millora l’oferta lúdica que ofereix aquest parc amb la instal·lació de dos nous grans jocs que tenen com a temàtica la mar. Un d’ells simula un far de gran altura que incorpora una llum en la part superior, i l’altre gran joc simula un peix espasa dividit en quatre mòduls independents i inclusius.

Les actuacions continuaran durant aquests dies en les Alberedes Nord i Sud i carrers del voltant, on s’invertiran un total de 143.748 euros. En aquesta fase, la primera actuació tindrà lloc al parc del Rollet, que serà dotat d’un gran joc infantil que simularà ser un castell i un drac i que estaran dotats de diversos tobogans, rocòdroms, zona per a trepar amb cordes, ponts fixes i pannells interactius. El joc del dragó incorporarà també un tobogà, una xarxa per a trepar i un rocòdrom.

A continuación s’actuarà a la zona del col·legi Bonavista on s’ampliaran els pòrtics de gronxadors amb dotacions per a bebés. Després està previst iniciar els treballs al carrer Rafael Alberti amb la dotació d’un gran joc infantil que farà referència a aquest destacat escriptor i poeta espanyol i que simularà quatre llibres. Els treballs d’aquesta fase finalitzaran al parc que hi ha enfront del poliesportiu del Terç on s’instal·larà una estructura piramidal amb tres nivells dotats de tobogans, rocòdrom, gronxadors i pannells interactius.

Les actuacions continuaran en els propers mesos en altres zones del municipi. Per una banda, es té previst construir un esquelet tronc de fusta i cordes així com un rocòdrom en el nou Bosc Urbà projectat junt al Poliesportiu Municipal del Terç. Aquesta nova zona permetrà la pràctica de nous esports al municipi així com la promoció de jocs en què les xiquetes i els xiquets podran trepar i jugar de diferent manera desenvolupant la seua creativitat en un entorn verd i saludable. En l’esquelet s’invertiran un total de 90.508 euros i en el rocòdrom 74.867,56 euros. El projecte incorpora també l’ampliació de la zona de skate park ubicat a la carrer de la Costera amb la dotació de nous elements de lliscament que facilitarà els entrenaments i la pràctica d’aquest esport i els permetrà realitzar competicions de gran nivell. S’hi invertiran un total de 40.476,48 euros.

Està previst també la substitució dels jocs del parc del Dijous amb una inversió de 118.489,11 euros. L’objectiu és dotar aquest parc de dues noves zones de joc diferenciades segons l’edat del públic infantil i dotades d’una gran varietat de gronxadors i elements de joc, gran part d’ells adaptats. Les actuacions es completen amb la substitució dels jocs en el parc del Roser, parc Senyera, carrer Mare Paula Montalt i parc de la Sequieta amb una inversió de 152.097 euros. 

L’Ajuntament d’Alaquàs invertirà un total de 865.186 euros en la renovació i dotació de nous jocs infantils i esportius en diverses zones del municipi, 620.186 euros seran sufragats amb pressupost municipal i 245.000 euros estaran subvencionats per la Diputació de València. L’objectiu d’aquesta iniciativa és donar resposta a les necessitats de la ciutadania i millorar els parcs i els espais més freqüentats per les famílies per tal de motivar i convidar, especialment el públic infantil al parc, creant en les xiquetes i els xiquetes experiències positives en un entorn segur, inclusiu i respectuós. Les actuacions contemplen també la millora i dotació de noves zones per a la pràctica d’esports.